65-րդ րոպեին դանիացիներն, այդուհանդերձ, հասան իրենց նպատակին: Տուգանայինում ստեղծված խառնաշփոթ իրավիճակն ավարտվեց նրանով, որ գնդակը հայտնվեց «Բավարիայի» խաղացող Հոյբյերգի մոտ, որն էլ հարվածեց ընթացքից: Գնդակը թեթեւակի դիպավ Եդիգարյանի ոտքին ու մի փոքր շեղեց ուղղությունն՝ ի վնաս Բերեզովսկու, որի ցատկն էլ չփրկեց մեր թիմին: 1-1-ից հետո դաշտի տերերը ոգեւորվեցին, սակայն Հայաստանի հավաքականը շարունակում էր հաջող դիմադրել: Մխիթարյանը շարունակում էր մրցակցին լարվածության մեջ պահել մինչեւ 71-րդ րոպեին ստիպողաբար փոխարինվելը: Ինչպես խաղից հետո կայացած ասուլիսում նշել է Շալանդը, ինքն այնքան հիմար չէ, որ փոխարիներ Մխիթարյանին հենց այնպես: